
	A jogalkotási aktus tervezetének módosításai

	A Parlament kéthasábos módosításai

A törlést félkövér dőlt betűk jelzik a baloldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogalkotási aktus tervezetének érintett szakaszára utal. Ha a módosítás már létező – a jogalkotási aktus tervezetével módosítani kívánt – jogalkotási aktusra vonatkozik, a fejléc egy harmadik és egy negyedik sort is tartalmaz, amelyek a létező jogalkotási aktusra és annak érintett rendelkezésére utalnak.

A Parlament módosításai konszolidált szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik. 
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
a globális kapacitásfelesleg uniós acélpiacra gyakorolt negatív kereskedelmi hatásainak kezeléséről szóló európai parlamenti és tanácsi rendeletre irányuló javaslatról
(COM(2025)0726 – C10‑0245/2025 – 2025/0726(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0726),
–	tekintettel az Európai Unió működéséről szóló szerződés 294. cikkének (2) bekezdésére és 207. cikkének (2) bekezdésére, amelyek alapján a Bizottság javaslatát benyújtotta a Parlamenthez (C10‑0245/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel eljárási szabályzata 60. cikkére,
–	tekintettel az Ipari, Kutatási és Energiaügyi Bizottság véleményére,
–	tekintettel a Nemzetközi Kereskedelmi Bizottság jelentésére (A10-.0000/2025),
1.	elfogadja első olvasatban az alábbi álláspontot;
2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.




<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>15 preambulumbekezdés</Article>
	

	A Bizottság által javasolt szöveg
	Módosítás

	(15)	Az (EU) 2019/159 végrehajtási rendelet a kontingensen felüli vámtételt 25 %-ban állapítja meg, azonban figyelembe véve a más kulcsfontosságú piacokon az acélágazatban alkalmazott vámtarifákat, a kereskedelem eltérülése kockázatának minimalizálása érdekében helyénvaló a kontingensen felüli vámtarifa szintjét 50 %-os vámtételben meghatározni. Ez a vám kiegészítené az e rendelet hatálya alá tartozó termékkategóriákra alkalmazandó egyéb vámokat.
	(15)	Az (EU) 2019/159 végrehajtási rendelet a kontingensen felüli vámtételt 25 %-ban állapítja meg, azonban figyelembe véve a más kulcsfontosságú piacokon az acélágazatban alkalmazott vámtarifákat, a kereskedelem eltérülése kockázatának minimalizálása és a termelési kapacitás növelésének lehetővé tétele érdekében helyénvaló a kontingensen felüli vámtarifa szintjét 50 %-os vámtételben meghatározni. Ez a vám kiegészítené az e rendelet hatálya alá tartozó termékkategóriákra alkalmazandó egyéb vámokat.


Or. <Original>{EN}en</Original>
</Amend>

<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>16 a preambulumbekezdés (új)</Article>
	

	A Bizottság által javasolt szöveg
	Módosítás

	
	(16a)	Ezt a rendeletet az Unió WTO szerinti kötelezettségeivel teljes összhangban kell végrehajtani. Az intézkedés célja a globális kapacitásfelesleg által okozott kereskedelmi torzulások kezelése, és azt a jövőben a nyitottabb és szabályokon alapuló kereskedelem feltételeinek helyreállítását szolgáló eszközként kell értelmezni. Az Unió hosszú távú célkitűzése az, hogy a piaci feltételek normalizálódását követően elősegítse a nagyobb mértékű liberalizációt.


Or. <Original>{EN}en</Original>
</Amend>

<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>20 a preambulumbekezdés (új)</Article>
	

	A Bizottság által javasolt szöveg
	Módosítás

	
	(20a)	A folytonosság biztosítása és az ellátási zavarok elkerülése érdekében engedélyezni kell a fel nem használt negyedéves vámkontingens-mennyiségek következő negyedévre történő átvitelét. Ez biztosítaná a szükséges működési rugalmasságot, miközben fenntartaná az intézkedés általános hatékonyságát.


Or. <Original>{EN}en</Original>
</Amend>

<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>21 preambulumbekezdés</Article>
	

	A Bizottság által javasolt szöveg
	Módosítás

	(21)	Annak biztosítása érdekében, hogy az intézkedés hatékonyan mérsékelje a globális kapacitásfelesleg hatásait, valamint figyelembe véve az acéltermékek sajátosságait és a modern termelési és ellátási technikákat, fontos meghatározni a „olvasztás és öntés” helye szerinti országot. A „olvasztás és öntés” helye szerinti ország arra az eredeti helyre utal, ahol a nyersacélt és a vasat első alkalommal cseppfolyósítják egy acél- vagy vasgyártó kemencében, majd ezt követően első alkalommal öntik szilárd halmazállapotú formába. Ezek az első szilárd halmazállapotú termékek lehetnek félkész termékek – például lemezek, bugák, öntvények –, vagy acélművi késztermékek. Az „olvasztás és öntés” helye szerinti ország bizonyításának kötelezővé tételével elkerülhető lesz, hogy a globális kapacitásfelesleghez hozzájáruló egyes országokban előállított acél más országokban elvégzett átalakításokat követően jogosulatlanul beléphessen az uniós piacra. Ez a bizonyítékkérés növelni fogja az acélbehozatal átláthatóságát a belföldi ellátási láncban.
	(21)	Annak biztosítása érdekében, hogy az intézkedés hatékonyan mérsékelje a globális kapacitásfelesleg hatásait, valamint figyelembe véve az acéltermékek sajátosságait és a modern termelési és ellátási technikákat, fontos meghatározni a „olvasztás és öntés” helye szerinti országot. A „olvasztás és öntés” helye szerinti ország arra az eredeti helyre utal, ahol a nyersacélt és a vasat első alkalommal cseppfolyósítják egy acél- vagy vasgyártó kemencében, majd ezt követően első alkalommal öntik szilárd halmazállapotú formába. Ezek az első szilárd halmazállapotú termékek lehetnek félkész termékek – például lemezek, bugák, öntvények –, vagy acélművi késztermékek. Az „olvasztás és öntés” helye szerinti ország bizonyításának kötelezővé tételével elkerülhető lesz, hogy a globális kapacitásfelesleghez hozzájáruló egyes országokban előállított acél más országokban elvégzett átalakításokat követően jogosulatlanul beléphessen az uniós piacra. Ez a bizonyítékkérés növelni fogja az acélbehozatal átláthatóságát a belföldi ellátási láncban. A bizonyítékok bekérését oly módon kell elvégezni, hogy az a lehető legnagyobb mértékben korlátozza az adminisztratív terheket, és megkönnyítse a kis- és középvállalkozások (kkv-k) megfelelését.


Or. <Original>{EN}en</Original>
</Amend>

<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>21 a preambulumbekezdés (új)</Article>
	

	A Bizottság által javasolt szöveg
	Módosítás

	
	(21a)	Az olyan termékek behozatala vonatkozásában, amelyek esetében az acélt az Oroszországi Föderációban vagy Belaruszban olvasztották és öntötték, nem engedélyezhető az uniós piachoz való hozzáférés, és a termék nem részesülhet vámkontingensben. Ennek megfelelően minden ilyen termékre automatikus tilalmat kell alkalmazni az Unió külső határain.


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>25 a preambulumbekezdés (új)</Article>
	

	A Bizottság által javasolt szöveg
	Módosítás

	
	(25a)	Összhangban az Unió azon kötelezettségvállalásával, hogy a folyamatban lévő agressziós háború során támogatja Ukrajna gazdaságát, valamint az (EU) 2025/1153 európai parlamenti és tanácsi rendelettel1a, az Ukrajnából származó behozatalt teljes mértékben mentesíteni kell mindaddig, amíg az említett ország kivételes és azonnali biztonsági helyzettel szembesül.

	
	_________________

	
	1a Az Európai Parlament és a Tanács (EU) 2025/1153 rendelete (2025. június 5.) az (EU) 2015/478 rendelet egyes rendelkezéseinek az ukrán termékek Unióba történő behozatala tekintetében történő felfüggesztéséről (HL L, 2025/1153, 2025.6.5., ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>26 preambulumbekezdés</Article>
	

	A Bizottság által javasolt szöveg
	Módosítás

	(26)	A Bizottságnak legkésőbb e rendelet elfogadását követő két éven belül értékelnie kell, hogy szükség van-e az e rendelet hatálya alá tartozó termékek körének kiigazítására, és amennyiben szükségesnek ítéli, fontolóra kell vennie további acéltermékekkel – például a jelentős mennyiségű acélból készült vagy jelentős mennyiségű acélt tartalmazó termékkel – való kiegészítésére irányuló jogalkotási javaslat benyújtását.
	(26)	A Bizottságnak legkésőbb e rendelet hatálybalépésének napjától számított egy éven belül értékelnie kell, hogy szükség van-e az e rendelet hatálya alá tartozó termékek körének kiigazítására, és amennyiben szükségesnek ítéli, fontolóra kell vennie további acéltermékekkel – például a jelentős mennyiségű acélból készült vagy jelentős mennyiségű acélt tartalmazó termékkel – való kiegészítésére vagy egyes acéltermékek kizárására irányuló jogalkotási javaslat benyújtását. A rendelet hatékonyságának biztosítása érdekében elengedhetetlen, hogy az értékelés során gondosan megvizsgálják, hogy a rendelet által kezelni kívánt problémák megoldódnak-e, és nem kerülnek-e véletlenül az értéklánc egy másik szakaszába.


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>26 a preambulumbekezdés (új)</Article>
	

	A Bizottság által javasolt szöveg
	Módosítás

	
	(26a)	A Bizottságnak éves jelentést kell készítenie e rendelet végrehajtásáról, és azt be kell nyújtania az Európai Parlamentnek és a Tanácsnak. Az éves jelentésnek többek között tartalmaznia kell a kvóták felhasználására és alakulására, valamint az 50 %-os vám alá tartozó behozatal kategóriájára és mennyiségére vonatkozó információkat. Az éves jelentést közzé kell tenni.


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>27 preambulumbekezdés</Article>
	

	A Bizottság által javasolt szöveg
	Módosítás

	(27)	A Bizottságnak 2031. július 1-je előtt, majd azt követően ötévente értékelnie kell az e rendelet elfogadását indokoló olyan fő paraméterek alakulását, mint a globális kapacitásfelesleg alakulása és tendenciái, valamint annak az acélpiacra gyakorolt hatásai. A Bizottságnak felül kell vizsgálnia továbbá a harmadik országok acéllal kapcsolatos kereskedelemkorlátozó intézkedéseinek helyzetét, valamint azokat a következményeket és hatásokat, amelyeket azok a kereskedelem uniós piacra való eltérítésének kockázata tekintetében előidéznek vagy valószínűleg előidézhetnek. Emellett a Bizottságnak elemeznie kell a harmadik országokban alkalmazott nem piaci politikákat és gyakorlatokat, valamint azoknak az uniós acélpiacra gyakorolt hatásait. A Bizottságnak értékelnie kell továbbá az uniós acélipar gazdasági teljesítményének alakulását, valamint dekarbonizációs projektjeinek alakulását,
	(27)	A Bizottságnak e rendelet hatálybalépésének napjától számított második év vége előtt, majd azt követően kétévente értékelnie kell az e rendelet elfogadását indokoló olyan fő paraméterek alakulását, mint a globális kapacitásfelesleg alakulása és tendenciái, valamint annak az acélpiacra és a downstream értékláncokra gyakorolt hatásai. A Bizottságnak felül kell vizsgálnia továbbá a harmadik országok acéllal kapcsolatos kereskedelemkorlátozó intézkedéseinek helyzetét, valamint azokat a következményeket és hatásokat, amelyeket azok a kereskedelem uniós piacra való eltérítésének kockázata tekintetében előidéznek vagy valószínűleg előidézhetnek. Emellett a Bizottságnak elemeznie kell a harmadik országokban alkalmazott nem piaci politikákat és gyakorlatokat, valamint azoknak az uniós acélpiacra gyakorolt hatásait. A Bizottságnak értékelnie kell továbbá az uniós acélipar gazdasági teljesítményének alakulását, többek között az árszinteket és a kapacitáskihasználást, valamint dekarbonizációs projektjeinek alakulását,


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>1 a cikk – 1 bekezdés</Article>
	

	A Bizottság által javasolt szöveg
	Módosítás

	Az 1. cikk nem alkalmazandó a Norvégiából, Izlandról vagy Liechtensteinből származó termékekre.
	Az 1. cikk nem alkalmazandó a Norvégiából, Izlandról, Liechtensteinből származó termékekre, és nem alkalmazandó a tagjelölt országokra mindaddig, amíg az adott ország kivételes és azonnali biztonsági helyzettel szembesül.


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>2 cikk – 4 bekezdés</Article>
	

	A Bizottság által javasolt szöveg
	Módosítás

	(4)	Egy adott negyedévben fel nem használt vámkontingens-mennyiségek nem vihetők át a következő negyedévre.
	(4)	Egy adott negyedévben fel nem használt vámkontingens-mennyiségek átvihetők a következő negyedévre.


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>2 cikk – 4 a bekezdés (új)</Article>
	

	A Bizottság által javasolt szöveg
	Módosítás

	
	(4a)	Az e rendelet szerinti intézkedéseket a WTO-szabályokkal összhangban kell alkalmazni, és azok nem korlátozhatják a kereskedelmet a tisztességtelen piaci feltételekből eredő globális kapacitásfelesleg negatív hatásainak kezeléséhez feltétlenül szükséges mértéken túl.


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>3 cikk – 2 bekezdés</Article>
	

	A Bizottság által javasolt szöveg
	Módosítás

	(2)	A behozatal pillanatában az importőrök megfelelő bizonyítékot szolgáltatnak, például üzemi vizsgálati bizonylatot, amely igazolja a termék előállításához felhasznált acél „olvasztásának és öntésének” helye szerinti országot.
	(2)	(2) A behozatal pillanatában az importőrök megfelelő bizonyítékot szolgáltatnak, igazolva a termék előállításához felhasznált acél „olvasztásának és öntésének” helye szerinti országot.


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>3 cikk – 2 a bekezdés (új)</Article>
	

	A Bizottság által javasolt szöveg
	Módosítás

	
	(2a)	E cikk alkalmazásában többek között a következő dokumentumok minősülnek „megfelelő bizonyítéknak”:

	
	a) üzemi vizsgálati bizonylatok;

	
	b) számlák;

	
	c) szállítólevelek;

	
	d) minőségi tanúsítványok;

	
	e) hosszú távú beszállítói nyilatkozatok;

	
	f) költségelszámolási és termelési dokumentumok;

	
	g)  az exportáló ország vámokmányai;

	
	h) kereskedelmi levelezés;

	
	i) termékleírások; vagy

	
	j) a gyártó által tett nyilatkozatok, amennyiben azok közvetlenül a szóban forgó szállítmányra vonatkoznak.


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>3 cikk – 2 b bekezdés (új)</Article>
	

	A Bizottság által javasolt szöveg
	Módosítás

	
	(2b)	A Bizottság az adminisztratív terhek csökkentése és a kkv-k megfelelésének megkönnyítése céljából iránymutatásokat fogadhat el arra vonatkozóan, hogy miként kell megfelelő bizonyítékokat szolgáltatni.


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>3 cikk – 2 c bekezdés (új)</Article>
	

	A Bizottság által javasolt szöveg
	Módosítás

	
	(2c)	Az olyan termékek behozatala vonatkozásában, amelyek esetében az acélt az Oroszországi Föderációban vagy Belaruszban olvasztották és öntötték, nem engedélyezhető az uniós piachoz való hozzáférés, és a termék nem részesülhet vámkontingensben. Minden ilyen termékre automatikus tilalmat kell alkalmazni az Unió külső határain.


Or. <Original>{EN}en</Original>
</Amend>
<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>9 cikk – 1 bekezdés</Article>
	

	A Bizottság által javasolt szöveg
	Módosítás

	(1)	[Publications Office: insert the date 2 years after the adoption of this draft Regulation]-ig a Bizottság megvizsgálja, hogy szükséges-e módosítani e rendelet termékkörét, és jogalkotási javaslatot nyújthat be e rendelet módosítására. Ezt az értékelést az első felülvizsgálatot követően kétévente rendszeresen el kell végezni.
	(1)	[E rendelet hatálybalépésének napjától számított egy évvel]-ig a Bizottság megvizsgálja, hogy szükséges-e módosítani e rendelet termékkörét, és jogalkotási javaslatot nyújthat be e rendelet módosítására. Ezt az értékelést évente el kell végezni.


Or. <Original>{EN}en</Original>
</Amend>
<Amend>Módosítás		<NumAm>18</NumAm>
<DocAmend>Rendeletre irányuló javaslat</DocAmend>
<Article>9 cikk – 1 a bekezdés (új)</Article>
	

	A Bizottság által javasolt szöveg
	Módosítás

	
	(1a)	A Bizottság éves jelentést nyújt be az Európai Parlamentnek és a Tanácsnak e rendelet végrehajtásáról. A jelentés nyilvános.


Or. <Original>{EN}en</Original>
</Amend>
<Amend>Módosítás		<NumAm>19</NumAm>
<DocAmend>Rendeletre irányuló javaslat</DocAmend>
<Article>9 cikk – 2 bekezdés</Article>
	

	A Bizottság által javasolt szöveg
	Módosítás

	(2)	A Bizottság 2031. július 1-jéig, majd azt követően ötévente értékeli e rendelet eredményességét. Az értékelés során figyelembe veszi az e rendelet elfogadását indokoló körülmények fennállását, valamint az uniós acélgyártási ágazat helyzetét. Az említett értékelés alapján a Bizottság jogalkotási javaslatot nyújthat be e rendelet módosítására vagy hatályon kívül helyezésére.
	(2)	A Bizottság …[e rendelet hatálybalépésének napjától számított két évvel]-ig, majd azt követően kétévente értékeli e rendelet eredményességét. Az értékelés során figyelembe veszi az e rendelet elfogadását indokoló körülmények fennállását, valamint az uniós acélgyártási ágazat helyzetét, többek között az árszinteket és a kapacitáskihasználást, valamint a downstream értékláncokat. Az említett értékelés alapján a Bizottság jogalkotási javaslatot nyújthat be e rendelet módosítására vagy hatályon kívül helyezésére.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215663222]INDOKOLÁS
Az EU-nak erős, versenyképes és dekarbonizált acélágazatra van szüksége, mivel ez az ágazat létfontosságú az EU versenyképessége, gazdasági biztonsága és stratégiai autonómiája szempontjából. Az acélágazat az EU dekarbonizációs céljainak elérésében is kulcsfontosságú szerepet játszik, nemcsak saját szén-dioxid-kibocsátásának csökkentése révén, hanem a zöld technológiai ágazat számára is fontos alapanyagot biztosít. Az acél továbbá kulcsfontosságú Európa védelmi ipari bázisának megerősítéséhez. 
A világ harmadik legnagyobb acélgyártó ágazataként és több mint 20 tagállam acélgyártásával az uniós acélgyártók közvetlenül 300.000 embert foglalkoztatnak, és közvetve 2,5 millió munkahelyet biztosítanak. Az acélipar számos regionális gazdaságban fontos szerepet játszik.
Az uniós acélágazat előtt álló, kereskedelemmel kapcsolatos kihívások azonban csak fokozódnak. A már jelenleg is torzító hatást gyakorló globális kapacitásfelesleg, amely olcsó acélfelesleget és nagy importnyomást eredményez az EU piacán, és amelyet tovább súlyosbít az EU több kereskedelmi partnere által a védelmi intézkedésektől elterelt acél, várhatóan tovább fog növekedni az elkövetkező években. Az EU acéltermelése drámaian csökkent az elmúlt évtizedekben, ami a telephelyek bezárásához, valamint a termelés és a kapacitás szintje közötti különbség növekedéséhez vezetett. Az európai acélágazat nem maradhat versenyképes, ha a csökkenő nyereségszintek nem teszik lehetővé a dekarbonizációba történő szükséges beruházásokat. 

Mivel a 2018 júliusában bevezetett, már meghosszabbított ideiglenes védintézkedések 2026 júniusában hatályukat vesztik, alapvető fontosságú egy olyan szilárd és szabályokon alapuló mechanizmus létrehozása, amely lehetővé teszi az ágazat fellendülését, miközben a szabadkereskedelem bővítésének megerősített alapjaira törekszik. Általában a globális acélágazati helyzet és különösen az európai acélágazat helyzete egyértelművé teszi, hogy határozott, hatékony és célzott intézkedésre van szükség. Ezzel összefüggésben az előadó üdvözli a jogalkotási javaslat tervezetét, amelyet a 2025. márciusi acél- és fémipari cselekvési tervben jelentettek be. Az előadó teljes mértékben egyetért Ursula von der Leyen elnöknek az Unió helyzetéről szóló, 2025. szeptemberi beszédében megfogalmazott értékelésével is, amely szerint stratégiai szempontból meg kell védeni az uniós iparágakat a tisztességtelen kereskedelmi gyakorlatokkal szemben, és meg kell őrizni a globálisan egyenlő versenyfeltételeket. 
A javaslat tartalmát illetően az előadó üdvözli, hogy az a meglévő védintézkedéshez képest a helyes irányba tett lépés. Az egységes piacnak nyitottnak kell maradnia a szabályokon alapuló kereskedelem előtt, ezért az előadó határozottan támogatja, hogy a vámmentes kontingensek továbbra is lehetővé tegyék a piaci alapú megközelítést, míg a többletkapacitást és az azt követő átirányított kereskedelmet a kontingenseken túlmutató egyértelmű vámszinttel kell kezelni. A vámmentes kontingens kiszámításához az előadó úgy véli, hogy 2013 referenciaévként való alkalmazása – mielőtt a többletkapacitás súlyosan érintette volna Európát – kiegyensúlyozott és a WTO-val összhangban álló referenciaértéket jelent. A rendszer rugalmasságának biztosítása érdekében lehetővé kell tenni a fel nem használt negyedéves kontingensek átvitelét. Az előadó hangsúlyozza az „olvasztás és öntés” követelmény fontosságát, amely javítani fogja a termékek nyomonkövethetőségét, biztosítja az acél alapanyagok valódi eredetét, és csökkenti az átrakodás vagy minimális feldolgozás révén történő kijátszás kockázatát. 
A javasolt acélipari intézkedés rendszeres értékelést igényel és kiigazításra szorul, hogy hatékonyan hozzájáruljon a versenyképes vállalatok termelésének növekedéséhez, és összhangban legyen az exportpiacok védelmét célzó erőfeszítésekkel, valamint a hasonló gondolkodású kereskedelmi partnerekkel folytatott, a globális kapacitásfelesleg elleni küzdelemre irányuló együttműködéssel. Ez nem lehet olyan eszköz, amely életben tartja a versenyképtelen ipart, miközben továbbviszi a problémát az értéklánc mentén. A versenyképes acélgyártás azt is biztosítja, hogy az EU ne építsen ki egészségtelen függőséget. Az előadó kedvezőnek tartja a hatály rendszeres értékelését, és úgy véli, hogy arra gyakrabban is sor kerülhet. Az éves jelentéstétel összhangban van az ilyen típusú kereskedelmi eszközökkel, és lehetővé teszi a társjogalkotók számára annak megértését, hogy hogyan alakul az eszköz különböző dimenzióinak végrehajtása.  

Egy olyan időszakban, amikor a multilaterális kereskedelmi rendszerre folyamatos nyomás nehezedik, az előadó különösen üdvözli, hogy a javasolt rendeletet úgy alakították ki, hogy továbbra is teljes mértékben megfeleljen a WTO-kötelezettségeknek. Az előadó szoros figyelemmel fogja kísérni az érintett kereskedelmi partnerekkel – különösen azokkal, amelyekkel az Unió szabadkereskedelmi megállapodásokat kötött, vagy amelyekkel szabadkereskedelmi megállapodások megkötése van folyamatban – folytatandó tárgyalásokat a jogi egyértelműség, a kiszámíthatóság és az uniós piacvédelmi struktúra folyamatos integritásának biztosítása érdekében.
     Az előadó úgy véli továbbá, hogy kellően figyelembe kell venni az uniós tagjelölt ország, Ukrajna sajátos helyzetét. Következésképpen, összhangban az Unió azon kötelezettségvállalásával, hogy támogatja Ukrajna gazdaságát a folyamatban lévő agressziós háború során, valamint összhangban az (EU) 2025/1153 (COD) rendeletre vonatkozó politikai megállapodással, meg kell erősíteni az 1. cikk alkalmazásának mellőzését. Hasonlóképpen, a rendeletnek foglalkoznia kell minden olyan lehetséges joghézaggal, amely lehetővé teheti az Oroszországból származó áruk közvetlen vagy közvetett behozatalát, tovább finanszírozva a folytatódó ellenséges orosz tevékenységeket, és aláásva az európai békét és stabilitást.

Annak ellenére, hogy a társogalkotóknak lehetőséget kell biztosítani munkájuk elvégzésére, az acélipar előtt álló kihívások nagysága és a jogi és gazdasági biztonság biztosításának sürgőssége miatt az előadó úgy véli, hogy a demokratikus folyamatot késedelem nélkül előre kell vinni, hogy a rendelet időben hatályba léphessen.


[bookmark: _Toc215663223]MELLÉKLET: AZON SZERVEZETEK VAGY SZEMÉLYEK, AMELYEKTŐL, ILLETVE AKIKTŐL AZ ELŐADÓ ÉSZREVÉTELEKET KAPOTT
Az eljárási szabályzat I. melléklete 8. cikkének megfelelően az előadó kijelenti, hogy az alábbi szervezetektől vagy személyektől kapott észrevételeket a jelentés elkészítése során annak bizottsági ülésen történő elfogadásáig:

	Szervezetet és/vagy személy

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




A fenti felsorolás az előadó kizárólagos felelősségi körében készült.

Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, a vélemény előadója kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.


  


<PathFdR>PR\1332449HU.docx</PathFdR>		PE<NoPE>779.727</NoPE><Version>v01-00</Version>
HU	Egyesülve a sokféleségben	HU
PE<NoPE>779.727</NoPE><Version>v01-00</Version>	18/18	<PathFdR>PR\1332449HU.docx</PathFdR>
HU
<PathFdR>PR\1332449HU.docx</PathFdR>	17/18	PE<NoPE>779.727</NoPE><Version>v01-00</Version>
		HU
image1.png




